2008ko Frantziako Tourra

2008ko Frantziako Tourra Itzuli Handi honen 95. edizioa izan zen. 2008ko uztailak 5 eta 27 artean ospatu zen, 21 etapatan banatutako 3558 kilometroko ibilbidea eginez, garaileak, Carlos Sastre txirrindulari avilarra, batez beste 40,5 kilometro orduko abiaduran bete zituenak. Itzulia Bretainia eskualdeko Brest hirian hasi eta Parisen amaitu zen.

180 txirrindularik parte hartu zuten, 9 txirrindulariko 20 taldetan banatuta, proba 145ek amaitu zutelarik. Arlo honetan Team Milram, Euskaltel-Euskadi eta CSC taldeak nabarmendu ziren, proba euren txirrindulari guztiekin amaitu baitzuten.

Edizio honetan ez zen sarrerako etaparik egon, eta denbora sariak desagertu ziren tarteko helmuga eta helmugetan. 10 etapa lau, mendiko 5 etapa, mendi ertaineko 4 etapa, bakarkako 2 erlojupeko, mendate tontorrean amaitu ziren 4 etapa, 17 mendate, 2 atseden egun eta ordura arte sekula izan ez ziren hasiera eta helmugak egon ziren.

Aurrekariak eta faboritoak 
Lasterketa hasi aurretik polemika gehien sortu zuen erabakietako bat Astana taldea ez gonbidatzea izan zen Frantziako Tourraren antolakuntzaren partetik, talde honekin lotutako azkeneko doping kasuen ondorioz. Honen ondorioz, Tourrak garaipenerako hiru faborito argi galdu zituen: Alberto Contador, aurreko urteko garailea izan zena, Andreas Klöden, 2004an eta 2006an bigarren amaitu zuena, eta Levi Leipheimer, 2007an hirugarren izan zena.

Garaipenerako faboritoen artean, nagusiki honako hauek nabarmendu ziren: Cadel Evans, 2011ko Frantziako Tourraren garailea izan dena eta 2007an bigarren izan zena, eta Alejandro Valverde murtziarra, Dauphiné Liberé eta Espainiako errepide txirrindularitzako txapelketa irabaztetik zetorrena. Tourra irabazteko beste hautagai batzuk CSCko liderra zen Carlos Sastre (edizio honen garailea izan zena), jada 2006an 3. izan zena, baita 4. ere 2007an, Denis Menxov, 2005eko Espainiako Itzulia eta 2007ko Espainiako Itzulia irabazi zituena, eta Damiano Cunego (2004ko Italiako Giroaren irabazlea) eta Riccardo Riccó, (2008ko Italiako Giroan bigarren izan zena) ziren.

Taldeak

Parte-hartzaileak

Estatistikak txirrindulariei buruz 
 26 herrialde egon ziren ordezkatuta edizio honetan
 Euskaltel-Euskadi izan zen bere txirrindulari guztiak herrialde berekoak izan zituen talde bakarra.
 Soilik partehartzaile batek zuen irabazita Tourren bat: Óscar Pereiro (2006ko garailea Floyd Landisi, dopingagatik, garaipena kendu ondoren).
 2 txirrindularik irabazi zuten beste 2 Itzuli Handietakoren bat: Denis Menxov, 2005 eta 2007ko Espainiako Itzuliak irabazi zituena, eta Damiano Cunego, 2004ko Italiako Giroa irabazi zuena.
 3 txirrindularik irabazi zuten puntukako sailkapena aurreko edizioetan: Erik Zabel, sailkapen hori sei aldiz jarraian irabazi zuena 1996 eta 2001 artean, Robbie McEwen, 2002, 2004 eta 2006ko edizioetan irabazi zuena, eta Thor Hushovd, sailkapen hori 2005ean irabazi zuena.
 Txirrindulari batek irabazi zuen mendiko sailkapena aurreko edizioren baten: Mauricio Soler, 2007ko edizioan sailkapen horretako garaile izan zena.
 2 txirrindularik irabazi zuten gazteen sailkapena (25 urtetik beherakoak) aurreko edizioren baten: Denis Menxovek 2003an eta Jaroslav Popovitxek 2005ean.
 10 txirrindularik euren lehen etapa edizio honetan irabazi zuten: Samuel Dumoulin, Mark Cavendish, Luis León Sánchez, Riccardo Riccó, Leonardo Piepoli, Kurt-Asle Arvesen, Simon Gerrans, Cyril Dessel, Marcus Burghardt eta Sylvain Chavanel.
 6 txirrindularik jantzi zuten maillot horia edizio honetan: Alejandro Valverde, Romain Feillu, Kim Kirchen, Cadel Evans, Fränk Schleck eta Carlos Sastre. Guzti hauek edizio honetan jantzi zuten maillot horia lehen aldiz euren kirol karrera guztian.
 3 taldek euren txirrindulari guztiekin amaitu zuten proba: CSC, Euskaltel-Euskadi eta Team Milram.

Etapak

Sailkapenak

Sailkapen nagusia

Mendiko sailkapena

Puntukako sailkapena

Gazteen sailkapena

Taldekako sailkapena

Erreferentziak

Kanpo estekak 

Frantziako Tourraren edizioak
2008 kirolean